Úvodná sekvencia filmov o Jamesovi Bondovi

náhľad|V tradičnej úvodnej sekvencii bondoviek je James Bond videný cez vnútornú stranu hlavne pištole namierenej na neho.

**Úvodná sekvencia filmov o Jamesovi Bondovi** (*Gun barrel sequence*) je charakteristickým znakom série, ktorá otvára veľkú väčšinu filmov z Jamesa Bonda.

Táto predtitulka zobrazuje terč, v ktorom postava Jamesa Bonda kráča z profilu do jeho stredu a potom sa obráti smerom k majiteľovi revolvera. Následne Bond vystrelí do špirály hlavne zbrane čo spôsobí zaliatie obrazovky krvou.

Sekvenciu vytvoril Maurice Binder pre úvodné titulky prvej bondovky *[[James Bond: Dr. No|Dr. No]]* z roku 1962. V priebehu filmov sa sekvencia vyvíja a ťaží z pokroku v technológii, najmä počítačovej. Je jedným z najviac okamžite rozpoznateľných prvkov franšízy.

## Popis
Prakticky v každej bondovke vyrobenej spoločnosťou Eon sa sekvencia začína blikaním bielej bodky po obrazovke zľava doprava. Po dosiahnutí pravého okraja rámu sa bodka otvorí a odhalí vnútro hlavne zbrane. Z pohľadu vraha mimo obrazovky kamera sleduje Jamesa Bonda, ako kráča sprava doľava na neutrálnom (zväčša bielom) pozadí. Zrazu zastaví v strede obrazovky, než sa rýchlo otočí ku kamere a vystrelí smerom k nej. Po obrazovke steká červená krv, ktorá predstavuje krvácajúceho strelca. S niekoľkými výnimkami sa hlaveň pištole buď pohybuje zo strany na stranu po obrazovke, potom sa rozpustí na bielu bodku, ktorá sa zvyčajne usadí v rohu alebo jednoducho vybledne na čiernu obrazovku.

## Hudba
Sekvenciu hlavne pištole tradične sprevádza aranžmán „James Bond Theme“, od Monty Normana.

V každom filme bola použitá trochu iná verzia témy, ktorá často odráža dobu, štýly a miesta. Niektorí skladatelia použili zachovanú James Bond Theme, no iný si ju prispôsobovali a menili. Napríklad Michael Kamen (*[[James Bond: Povolenie zabíjať|Povolenie zabíjať]]*) a Éric Serra (*[[James Bond: Zlaté oko|Zlaté oko]]*) cítili voľnosť, že môžu výrazne pozmeniť zvyčajné stvárnenie melódie. Kamenova verzia bola orchestrálna, zatiaľ čo Serra využil syntetizátor. *[[James Bond: Casino Royale|Casino Royale]]* má jedinú sekvenciu hlavne, ktorá úplne vynecháva tému „James Bond“, namiesto toho obsahuje úvodné takty „You Know My Name“ od Chrisa Cornella.

## Vzhľad
Od bondovky *[[James Bond: Dr. No|Dr. No]]* po *[[James Bond: Diamanty sú večné|Diamanty sú večné]]*, sekvencie hlavne od Boba Simmonsa, Seana Conneryho a Georgea Lazenbyho obsahujú Jamesa Bonda v obleku, kravate a klobúku. Vo svojich prvých dvoch filmoch pokračuje Bond v podaní Rogera Moora v tejto tradícii, ale bez klobúka. Nasledujúce filmy, od *[[James Bond: Špión, ktorý ma miloval|Špión, ktorý ma miloval]]* (1977) až po *[[James Bond: Dnes neumieraj|Dnes neumieraj]]* (2002), predstavujú Bonda v čiernom motýlikovi, oblečeného v smokingu. V *Casino Royale* je James Bond Daniel Craig prvýkrát zobrazený v obyčajnejšom komplete (košeli s otvoreným výstrihom). Bondov oblek sa vracia od *[[James Bond: Quantum of Solace|Quantum of Solace]]* až do *[[Nie je čas zomrieť]]*.

## Fakty a zaujímavosti
* V prvých troch bondkovkách je namiesto agenta 007 (Sean Connery) jeho kaskadérsky zástupca Bob Simmons.
* Vo filmoch *[[James Bond: Quantum of Solace|Quantum of Solace]]* a *[[James Bond: Skyfall|Skyfall]]* je Gun barrel sekvencia až na konci deja.
* V bondovke *[[Nie je čas zomrieť]]* sa v Gun barrel scéne neobjaví žiadna krv.
* Pri úvodnej scéne filmu *[[James Bond: V tajnej službe Jej veličenstva|V tajnej službe Jej veličenstva]]*, si Lazenby ako jediný Bond kľakne na jednu nohu.

## Referencie

## Externé odkazy
* THE JAMES BOND GUN BARREL

## Zdroj

Kategória:James Bond